Marc Gini

Marc Gini (født 8. november 1984 i Castasegna) er en sveitsisk alpinist. Han er bror av Sandra Gini, og tilhører det sveitsiske landslaget i slalåm og storslalåm.

Han markerte seg for alvor nasjonalt i april 2005, da han ble sveitsisk mester i slalåm. Han tok sine første verdenscuppoeng 4. desember 2005, da han ble nummer 22 i slalåmrennet i Beaver Creek.

Gini deltok i slalåm både i VM 2005 og VM 2007, men begge gangene kjørte han ut. I 2006 ble han igjen sveitsisk mester i slalåm, i tillegg til å ta gullet i storslalåm, og i 2007 fulgte han opp ved å bli sveitsisk mester i slalåm for tredje gang.

11. november 2007 vant han sitt første renn i verdenscupen, slalåmrennet i Reiteralm. Hans hittil nest beste verdenscupinnsats er en sjuendeplass i slalåm fra Alta Badia 17. desember 2007.

 Meritter 

 Verdenscupseire 
 Dato Sted Land Disiplin 11. november 2007  Reiteralm  Østerrike  Slalåm

 Annet 
 10 seire i FIS-renn
 Sveitsisk mester i slalåm (2005, 2006, 2007)
 Sveitsisk mester i storslalåm (2006)
 Sveitsisk mester i superkombinasjon (2008)

 Referanser 

 Eksterne lenker 

 Marc og Sandra Ginis hjemmeside

Kategori:Sveitsiske alpinister
Kategori:Sveitsiske mestere i alpint
Kategori:Deltakere for Sveits under Vinter-OL 2010
Kategori:Alpinister under Vinter-OL 2010
Kategori:Personer fra kanton Graubünden
Kategori:Fødsler i 1984